燕子是古人寄托感情的载体,也是作诗的题材,我们看看下面的三年级关于燕子的诗句吧! 诗句 1《题屏》 年代:宋 作者: 刘季孙 呢喃燕子语梁间,底事来惊梦里闲。 说与旁人浑不解,杖藜携酒看芝山。 诗句 2《调笑令》 年代:宋 作者: 秦观 恋恋,楼中燕。燕子楼空春色晚,将军一去音容远。 空锁楼中深怨,春风重到人不见。十二阑干倚遍。 诗句 3《忆君王》 年代:宋 作者: 谢克家 依依宫柳指宫墙,楼殿无人春昼长。 燕子归来依旧忙。 忆君王,月破黄昏人断肠。 诗句 4《谒金门》 年代:宋 作者: 晏几道 溪声急,无数落花漂出。 燕子分泥蜂酿蜜,迟迟艳风日。 须信芳菲随失,况复佳期难必。 拟把此情书万一,愁多翻阁笔。 诗句 5《燕子楼》 年代:明 作者: 王凤娴 燕子楼头燕子回,何年鹤去见归来。 相思怨结东风泪,洒向残花已剩灰。 诗句 6《题邸间壁》 年代:宋 作者: 郑会 荼糜香梦怯春寒,翠掩重门燕子闲。 敲断玉钗红烛冷,计程应说到常山。 诗句 7《临江仙》 年代:宋 作者: 欧阳修 柳外轻雷池上雨,雨声滴碎荷声。 小楼西角断虹明。阑干倚处,待得月华生。 燕子飞来窥画栋,玉钩垂下帘旌。 凉波不动簟纹平。水精双枕,畔有堕钗横。 诗句 8《水槛遣心》 年代:唐 作者: 杜甫 去郭轩楹敞,无村眺望赊。 澄江平少岸,幽树晚多花。 细雨鱼儿出,微风燕子斜。 城中十万户,此地两三家。 蜀天常夜雨,江槛已朝晴。 叶润林塘密,衣干枕席清。 不堪祗老病,何得尚浮名。 浅把涓涓酒,深凭送此生。 诗句 9《浪淘沙》 年代:唐 作者: 刘禹锡 鹦鹉洲头浪淘沙,青楼春望日将斜。 衔泥燕子争归舍,独自狂夫不忆家。 诗句 10《题壁》 年代:宋 作者: 华春娘 燕子楼中燕子飞,芹泥一点误沾衣。 主人频起嗔嫌意,垂下珠帘不放归。